นายกรัฐมนตรี ขอบคุณทุกหน่วยงานดูแลประชาชนช่วงปีใหม่ ระบุ ยังไม่พอใจสถิติอุบัติเหตุ เพราะยังคงมีความสูญเสีย
นายกรัฐมนตรี ขอบคุณทุกหน่วยงานดูแลประชาชนช่วงปีใหม่ ระบุ ยังไม่พอใจสถิติอุบัติเหตุ เพราะยังคงมีความสูญเสีย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า ที่ประชุมคณะรัฐมนตรี กระทรวงต่างๆ ได้รายงานผลการดำเนินการดูแล อำนวยความสะดวกให้กับประชาชนในช่วงเทศกาลปีใหม่ ที่ถือว่าผ่านไปด้วยความเรียบร้อย จึงต้องขอขอบคุณเจ้าหน้าที่ทุกคน ที่ทำงานเสียสสะ ทั้งในพื้นที่ กทม. และทุกจังหวัด ขณะที่ข้อมูลการบาดเจ็บและสูญเสีญชีวิตจากอุบัติเหตุ ก็ทำให้รัฐบาลได้รู้ข้อมูลว่าการเกิดเหตุและการสูญเสีย ทั้งเวลา สถานที่ สาเหตุต่างๆ นั้น ย้ำว่า รัฐบาลและหน่วยที่เกี่ยวข้อง ทำงานอย่างเต็มที่และถึงแม้ว่าสถิติจะลดลง แต่รัฐบาลก็ยังไม่สบายใจ เพราะถือว่ายังมีความสูญเสียเกิดขึ้น จึงต้องช่วยกันลดอุบัติอย่างต่อเนื่อง ด้วยความร่วมมือของทุกคนและหวังว่าเทศกาลใหญ่ต่อไป โดยเฉาะช่วงสงกรานต์นี้ ตัวเลขอุบัติเหตุและความสูญเสียจะลดลง รวมถึงความปลอดภัยนั้น จะต้องช่วยกันสร้างให้เกิดขึ้นตลอดทั้งปีนายกรัฐมนตรี ยังให้แนวทางว่า ควรปรับเปลี่ยนคำว่า 7 วันอันตราย ซึ่งทำให้รู้สึกน่ากลัว ควรจะเปลี่ยนเป็นเทศกาลแห่งความสุข หรือชื่ออื่นที่ฟังดูแล้ว ทำให้ทุกคนได้คำนึงถึงความสุข เพราะหากทุกคนคิดแบบนี้ ก็จะทำให้ช่วยกันลดการสูญเสียลงได้ โดยเฉพาะ จากสถิติแล้ว อัตราการสูญเสียเป็นช่วงวัยทำงาน หนุ่มสาว ซึ่งจะทำให้ประเทศขาดกำลังคนไปพร้อมกันนี้ ไปศึกษาแนวทางการซ่อมแซ่ม ขยายช่องทางถนน หรือสร้างเส้นทางใหม่ เพื่อการจราจรในอนาคต โดยให้ใช้วิธีทยอยสร้างให้สามารถใช้งานได้แทนที่จะรอให้แล้วเสร็จทั้งหมด ซึ่งอาจจะไม่ทันต่อการใช้ถนนของประชาชน อีกทั้งได้ให้แนวทางการสร้างสิ่งปลูกสร้างต้องห่างใกลถนนหลัก เพราะจะไม่เกิดปัญหาการขยายเส้นทาง ที่ต้องเวนคืน ส่วนข้อร้องเรียนเกี่ยวกับการใช้จักรยานยนต์ใน กทม. จนเกิดปัญหากระทบกระทั่งในการใช้รถ ใช้ถนน และเกิดปัญหาจราจรตามมานั้น นายกรัฐมนตรี ขอให้ทุกคนเคารพกฎจราจรไม่จำเป็นต้องรีบเร่งมากเกินไปและสิ่งสำคัญคือ มีน้ำใจในการใช้ถนน